system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Londra Mare?
assistant
Londra Mare (Greater London în engleză) este numele unei entități administrative engleze guvernată de Autoritatea Londrei Mari (Greater London Authority), o autoritate de planifcare  strategică regională  în  transport, dezvoltare economică, ordine publică  și situații de urgență.

Din punct de vedere ceremonial, Londra este divizată în  micul comitat ceremonial Cetatea Londrei ( City of London) și mai marele comitat ceremonial  Londra Mare. Acest aranjament a apărut deoarece, pe măsură ce zona Londrei a crescut și a absorbit așezările învecinate, o serie de reforme administrative nu au unificat Cetatea Londrei, care conține centrul istoric, cu zona metropolitană din jur, iar structura sa politică unică a fost păstrată.  Ca și comitat ceremonial Londra Mare are un Lord-Locotenent ( Lord-Lieutenant) și un Mare Șerif ( High Sheriff) , ambii numiți de către monarhul britanic. Comitatul ceremonial  Londra Mare nu face parte dintre comitatele istorice engleze. Comitatul ceremonial Cetatea Londrei are o Comisie de Locotenență ( Commission of Lieutenancy)  sub direcția unui Lord Primar (Lord Mayor)  în loc de Lord Locotenent și doi șerifi în loc de un Mare Șerif, funcții cvasi-judiciare numite de către asociațiile livrea (livery companies), un  sistem politic străvechi bazat pe reprezentarea și protecția meseriilor (breslelor)

Din punct de vedere administrativ, entitatea are aceeași întindere ca și Regiunea Londra și  este organizată în 33 de diviziuni administrative locale: 32 de districte londoneze sau ,,burguri londoneze''  (London Borough) și districtul Cetății Londrei ( City of London). Cetatea Londrei este în același timp oraș, comitat ceremonial și  district administrativ local. Londra Mare a fost stabilită în 1965 sui-generis ca o unitate administrativă locală de nivel superior și comitat ceremonial sub Consiliul Londrei Mari ( Greater London Council) care a înlocuit Consiliul Comitatului Londra ( London County Council) ce acoperea o zonă mult mai mică. Consiliul Londrei Mari a fost dizolvat în 1986 prin Legea administrației locale din 1985, atribuțiunile fiind preluate de  către districtele londoneze și alte instituții. O nouă instituție administrativă denumită Autoritatea Londrei Mari a fost stabilită în anul 2000. Dintre cele 32 de districte , distingem după apropierea de centru  o zonă de douăsprezece districte aparținând Londrei Interioare („Londrei centrale”), aproape identică cu a Comitatului Londra  și o zonă formată din  douăzeci de districte ale Londrei Exterioare („Londrei periferice”).

Regiunea acoperă 1,572 km2 (607 sq mi) și avea o popopulație de  8,174,000 la recensământul din 2011.

Hartă

Vezi și 
 City of London

Note

Legături externe 
  Greater London Authority
  Greater London Online — London Community News, Information and Business Directory
  Greater London Business Community Directory

Londra